
Okresný súd Poprad 16P/83/2024 8724202996 29. 10. 2024 JUDr. Dagmar Soliarová ECLI:SK:OSPP:2024:8724202996.2
ROZSUDOK V MENE SLOVENSKEJ REPUBLIKY Okresný súd Poprad, sudca JUDr. Dagmar Soliarová, v právnej veci maloletých navrhovateľov: 1/ A. B., nar. XX.X.XXXX, bytom C. D. XX/XXX, E. F., zastúpený rodičmi: A. B., nar. XX.X.XXXX, bytom E. F., A. B., nar. XX.X.XXXX, bytom E. F., C. D. XX/XXX, 2/ E. B., nar. XX.X.XXXX, bytom E. F., C. D. XX/XX, zastúpená rodičmi: G. B., nar. XX.X.XXXX a E. B., nar. XX.X.XXXX, obaja bytom E. F., C. D. XX/XX, v konaní o povolenie uzavrieť manželstvo, takto rozhodol: I. Súd p o v o ľ u j e mal. A. B., nar. XX.X.XXXX, synovi A. B., nar. XX.X.XXXX a A. B., G. B., nar. XX.X.XXXX, bytom C. D. XX/XX, E. F., uzavrieť manželstvo s mal. E. B., nar. XX.X.XXXX, dcére rodičov E. B., G. B., nar. XX.X.XXXX a G. B., nar. XX.X.XXXX, obaja bytom E. F., C. D. XX/XX. II. Žiaden z účastníkov n e m á nárok na náhradu trov konania. odôvodnenie: 1. Tunajšiemu súdu bol doručený návrh mal. navrhovateľa na povolenie uzavrieť manželstvo so svojou snúbenicou mal. navrhovateľkou E. B.. Svoj návrh odôvodnil tým, že so snúbenicou sa dlhodobo poznajú, ich priateľstvo prerástlo do vzájomného vzťahu a do intímnej známosti. V súčasnosti je tehotná a očakávajú narodenie dieťaťa. Chcú, aby dieťa vyrastalo v úplnej rodine. Finančne im budú vypomáhať rodičia navrhovateľa, u ktorých bývajú a ktorí zároveň budú pomáhať aj so starostlivosťou o mal. dieťa. 2. Na pojednávaní mal. navrhovateľ a mal. navrhovateľka zotrvali na dôvodoch podaného návrhu, žiadali tomuto vyhovieť a uviedli, že dňa 3.10.2024 sa im narodilo dieťa A. B.. Naďalej bývajú u rodičov mal. navrhovateľa a majú vytvorené vhodné podmienky pre starostlivosť o mal. dieťa. 3. Matka mal. navrhovateľa uviedla, že s návrhom súhlasí, zároveň ospravedlnila neúčasť svojho manžela, ktorý pracuje v Nemecku, nemohol sa dostaviť na pojednávanie, avšak s návrhom súhlasí. 4. Rodičia mal. navrhovateľky sa na pojednávanie nedostavili, predvolanie na pojednávanie neprevzali v odbernej lehote. Mal. navrhovateľka uviedla, že rodičia súhlasia s návrhom. 5. Súd preto pojednával v zmysle § 180 CSP v neprítomnosti otca mal. navrhovateľa a rodičov mal. navrhovateľky. 6. Podľa § 11 ods. 1 Zák. o rodine, manželstvo nemôže uzavrieť maloletý. Súd môže v súlade s účelom manželstva výnimočne povoliť uzavretie manželstva maloletému staršiemu ako 16 rokov. Bez povolenia súdu je manželstvo neplatné. V takom prípade súd aj bez návrhu rozhodne, že manželstvo je neplatné. 7. Podľa § 87 Civilného mimosporového poriadku, konanie o povolenie uzavrieť manželstvo sa začína len na návrh. Návrh podáva osoba, ktorá môže manželstvo uzavrieť iba s povolením súdu. Osoby, ktoré chcú uzavrieť manželstvo podávajú návrh spoločne, ak každá z nich môže manželstvo uzavrieť iba s povolením súdu. 8. Z vykonaného dokazovania mal súd preukázané, že obaja maloletí navrhovatelia spĺňajú podmienky v zmysle vyššie cit. zák. ustanovení na podanie návrhu uzavrieť manželstvo. Ich známosť prerástla do intímneho charakteru, v dôsledku čoho sa im 3.10.2024 narodilo dieťa mal. A. B.. Obaja chcú, aby ich
dieťa vyrastalo v úplnej rodine a rodičia mal. navrhovateľa im poskytli podmienky pre možnosť riadnej starostlivosti o dieťa a bývania. Súd preto predmetnému návrhu vyhovel a rozhodol tak, ako je to uvedené vo výrokovej časti tohto rozsudku. 9. O trovách konania rozhodol podľa § 52 Civilného mimosporového poriadku. Poučenie: Proti tomuto rozsudku je prípustné odvolanie, ktoré možno podať do 15 dní od jeho doručenia v 3 vyhotoveniach, a to prostredníctvom tunajšieho súdu na Krajský súd v Prešove. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh).

